**A büntetés-végrehajtás országos parancsnokának
47/2014. (XII.15.) OP**

***s z a k u t a s í t á s a***

***a büntetés-végrehajtási szervezet katasztrófavédelmi feladatairól***

A büntetés-végrehajtási szervezet belső szabályozási tevékenységéről szóló 2/2013. (IX.13.) BVOP utasítás 7. pontja alapján, a katasztrófák elleni védekezés egyes szabályairól szóló 62/2011. (XII.29.) BM rendelet 5. §-ára tekintettel kiadom a következő szakutasítást.

I.   ÁLTALÁNOS RENDELKEZÉSEK

1.  A szakutasítás hatálya kiterjed:

* 1. a Büntetés-végrehajtás Országos Parancsnokságára (a továbbiakban: BvOP);
	2. a büntetés-végrehajtási intézetekre és intézményekre (a továbbiakban: bv. szervek);
	3. a fogvatartottak foglalkoztatására létrehozott gazdasági társaságokra (a továbbiakban: bv. gazdasági társaságok).

II.   RÉSZLETES RENDELKEZÉSEK

2.  A katasztrófavédelmi feladatokra történő felkészülés, valamint annak végrehajtása a katasztrófák elleni védekezés egyes szabályairól szóló 62/2011. (XII. 29.) BM rendelet (a továbbiakban: BM rendelet) alapján történik.

3.  Katasztrófaveszély, illetve veszélyhelyzet esetén:

* 1. a Katasztrófavédelmi Koordinációs Tárcaközi Bizottság Nemzeti Veszélyhelyzet-kezelési Központjába a BvOP váltásonként legalább 1 főt (a továbbiakban: NVK ágazati szakértő) delegál;
	2. a megyei (fővárosi) védelmi bizottság operatív munkaszervében a büntetés-végrehajtás képviseletét legalább 1 fővel biztosítja az alábbiak szerint:

ba)  a több bv. szervnek helyt adó megyékben a megyeszékhelyen működő bv. szerv,
bb)  Pest Megyében a Váci Fegyház és Börtön,
bc)  a Fővárosban a Fővárosi Büntetés-végrehajtási Intézet.

* 1. a helyi védelmi bizottság operatív munkaszervébe az illetékességi területen elhelyezkedő bv. szervek - felkérés esetén - képviseletet delegálnak.

4.  A bv. szervek védekezési feladatainak irányítására, koordinálására, ellenőrzésére, az NVK ágazati szakértő támogatására - a katasztrófa fajtájának, kiterjedésének figyelembevételével - a BvOP Operatív Csoportot működtet, amelynek vezetője az országos parancsnok biztonsági és fogvatartási helyettese.

5.  A bv. szervnél katasztrófaveszélyben, illetve veszélyhelyzetben, közvetlen érintettség esetén a feladatok végrehajtására - Veszély-elhárítási Törzs irányításával, koordinálásával és ellenőrzésével - Helyi Védekezési Szervezetet kell létrehozni.

6.  Az NVK ágazati szakértő részére a BvOP, illetve - indokolt esetben - közvetlenül a bv. szervek a kért információkat, adatokat az általa meghatározott módon, a kijelölt határidőn belül rendelkezésre bocsátják.

7.  A katasztrófavédelmi tevékenységgel összefüggő infokommunikációs alkalmazások működtetésének keretein belül a bv. szervek vezetői a kijelölt állomány részére biztosítják:

* 1. a Polgári Veszélyhelyzeti Információs Rendszer és a Marathon Terra védelmi igazgatási célú infokommunikációs alkalmazás létrehozásáról és üzemeltetéséről szóló 32/2011. (XII. 2.) BM utasítás alapján az infokommunikációs alkalmazásokhoz történő folyamatos hozzáférést,
	2. az Egységes Digitális Rádió-távközlő (EDR) rendszer végfelhasználói készülékeiben a társ- és együttműködő szervekkel - az együttműködési forgalmi csoportokban - a folyamatos kapcsolattartást.

8.  A katasztrófaveszély elhárítása, a katasztrófák következményeinek csökkentése érdekében - a BM rendelet 3. § (1) bekezdése alapján - szervezeti veszélyelhárítási feladattervet kell készíteni.

9.  A szervezeti veszélyelhárítási feladatterv figyelembevételével a bv. szervek veszélyelhárítási feladattervet készítenek, amely az alábbiakat tartalmazza:

* 1. a bv. szerv illetékességi területén a katasztrófák általi veszélyeztetettségre vonatkozó adatokat;
	2. az irányítás, az együttműködés és a vezetés rendjét;
	3. az egyes katasztrófaveszélyekre vonatkozó feladatokat;
	4. a védekezésbe, a kitelepítésbe, kimenekítésbe, befogadásba, valamint a visszatelepítésbe bevonható erőket és eszközöket;
	5. egyéni- és kollektív védelem megszervezésére vonatkozó feladatokat;
	6. a logisztikai támogatás, valamint egészségügyi ellátás biztosítására vonatkozó feladatokat.

10. A nukleárisbaleset-elhárítási feladatokat is - az Országos Nukleárisbaleset-elhárítási Intézkedési Tervben meghatározottak figyelembevételével - a bv. szerv veszélyelhárítási feladatterve tartalmazza.

11. A veszélyelhárítási feladattervet a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény végrehajtásáról szóló 234/2011. (XI. 10.) Korm. rendelet alapján készült veszélyelhárítási tervezés szintjeinek figyelembevételével, a katasztrófavédelmi kirendeltségek illetékességi területéről szóló 43/2011. (XI. 30.) BM rendelet alapján az illetékességi területen működő katasztrófavédelmi kirendeltséggel, illetve a katasztrófavédelmi megbízottal egyeztetve kell elkészíteni.

12. A Büntetés-végrehajtás Központi Kórház és az Igazságügyi Megfigyelő és Elmegyógyító Intézet - az egészségügyi intézmények egészségügyi válsághelyzeti terveinek tartalmi követelményeiről, valamint egyes egészségügyi tárgyú miniszteri rendeletek módosításáról szóló 43/2014. (VIII. 19.) EMMI rendelet alapján - önálló egészségügyi válsághelyzeti tervet készít, így emellett különálló veszélyelhárítási feladatterv készítésére nem kötelezett.

13. A bv. szervvel azonos székhelyen működő bv. gazdasági társaságnak, illetve az egyazon területen működő bv. intézetnek és fióktelepnek közös veszélyelhárítási feladattervet kell készíteniük.

III.  ZÁRÓ RENDELKEZÉSEK

14. A BvOP Biztonsági Főosztálya a szervezeti veszélyelhárítási feladattervet a szakutasítás hatálybalépését követő 30 napon belül köteles elkészíteni.

15. A bv. szervek a veszélyelhárítási feladatterveiket a szervezeti veszélyelhárítási feladattervben meghatározottak figyelembevételével, annak jóváhagyását követő 30 napon belül kötelesek elkészíteni.

16. A szervezeti veszélyelhárítási feladatterv, valamint a veszélyelhárítási feladattervek felülvizsgálata a BM rendelet 3. § (4) bekezdésben meghatározott időközönként, illetve eseményeket követően történik.

17. A bv. szervek vezetői gondoskodnak a személyi állomány BM rendelet 5-8. §-aiban meghatározott feladatokra történő felkészítéséről, valamint a katasztrófavédelmi feladatok végrehajtásához szükséges erők és eszközök rendelkezésre állásáról.

18. A szakutasítás 2015. január 15-én lép hatályba.

19. A szakutasítás hatálybalépésével egyidejűleg visszavonom:

* 1. a büntetés-végrehajtási szervek kitelepítésének megszervezéséről szóló 0150/1997. (IK Bv. Mell. 9.) OP intézkedést;
	2. a büntetés-végrehajtási szerveinél az egyéni és kollektív védelem rendszabályainak alkalmazására kiadott 0151/1997. (IK Bv. Mell. 9.) OP intézkedést;
	3. a munkahelyi polgári védelmi szervezetek létrehozására, magasabb készenlétbe helyezésére és az "Emelő'" okmány kezelésére kiadott 0183/1998. (IK Bv. Mell. 11.) OP intézkedést;
	4. a büntetés-végrehajtási szervek veszélyelhárítási feladattervei készítésének szabályozására kiadott 0184/1998. (IK Bv. Mell. 11.) OP intézkedést;
	5. a büntetés-végrehajtási szervek személyi állománya polgári védelmi felkészítésének szabályozására kiadott 1-1/41/1999. (IK Bv. Mell. 7.) OP intézkedést;
	6. a büntetés-végrehajtási szervezet katasztrófák elleni védekezési feladatainak szabályozására és szervezeteinek létrehozására kiadott 1-1/38/2001. (IK Bv. Mell. 6.) OP intézkedést;
	7. a büntetés-végrehajtás képviseletéről a fővárosi, megyei védelmi bizottságok ülésein című 1-1/11/2002. (IK Bv. Mell. 2.) OP intézkedést.

**Csóti András bv.vezérőrnagy**országos parancsnok